cyanic-selkie/wikianc huggingface dataset:
קמפרדאון
היסטוריה
קמפרדאון החל בשטר קניין על סך 240 אקרים שניתן לוויליאם בליי בתחילת המאה ה-19. השטח כיסה במקור את קמפרדאון וחלקים מניוטאון הסמוכה, ונקרא על ידי בליי קמפרדאון על שם קרב קמפרדאון. שטח האדמה הועבר ליורשיו של בליי ואלו הפכו אותו לאזור חקלאי באמצע המאה ה-19.
ב-1827 נפתח בפרוור מסלול מרוץ סוסים גדול, בשטח שבו כיום עומד בית החולים הנסיך אלפרד, ובשנות החמישים של המאה ה-19 נבנו בנייני הקמפוס הראשונים שישמשו בבוא היום את אוניברסיטת סידני, בראש ובראשונה אולם בלאקט ב-1857.
תרבות
בפרוור מצוי בית חולים גדול המשרת את תושבי אזור סידני העיר, בית החולים על שם הוד מעלתו הנסיך אלפרד (Royal Prince Alfred Hospital), שנקרא על שם אלפרד, דוכס סקסה-קובורג-גותה.
מבחינה ארכיטקטונית, קמפרדאון בנוי ברובו בסגנון ויקטוריאני, עם בתי שורה בני קומה אחת. בדומה לפרוורים רבים בשטח סידני העיר, הג'נטריפיקציה עברה על קמפרדאון, והוסיפה מספר בתים מודרניים לצד בתיו העתיקים ביותר.
אנדרוז
{{פירושונים| אישים:
אחר:
ראו גם
}}
הרכבת התחתית של הלסינקי
הרכבת התחתית של הלסינקי היא מערכת רכבת תחתית מהירה המשרתת את הלסינקי רבתי, בפינלנד. זוהי מערכת המטרו הצפונית ביותר בעולם.
הרכבת התחתית של הלסינקי נפתחה לקהל הרחב ב-2 באוגוסט 1982 לאחר 27 שנות תכנון. הוא מופעל על ידי חברת Helsinki City Transport עבור HSL והנסועה השנתית היא 92.6 מיליון נסיעות בשנה (2019).
מערכת הרכבת מורכבת משני קווים המשרתים בסך הכל 30 תחנות. אורכו הכולל הוא 43 קילומטרים. הרכבת משמשת כקישור רכבות בין פרברי מזרח הלסינקי לפרברים המערביים בעיר אספו.
הקו עובר מתחת לתחנה המרכזית של הלסינקי ומאפשר לנוסעים לעבור לרשת הרכבות של הלסינקי ומחוצה לה, כולל רכבות בקו הרכבת הטבעתי לנמל התעופה של הלסינקי.
טרמולי
טרמולי (באיטלקית: Termoli, בנפוליטנית: Térmle) היא עיר בנפת קמפובאסו שבמחוז מוליזה שבאיטליה. זוהי עיר שגדלה במהירות לאחר מלחמת העולם השנייה והפכה ליעד תיירותי הידוע בחופיו ובביצוריו העתיקים. בעבר הייתה טרמולי ידועה כנמל דיג, אך בשנים האחרונות היא יעד תיירותי למשפחות איטלקיות.
היסטוריה
על פי ממצאי קבורה הייתה נוכחות אנושית בטרמולי עוד בתקופה הפרה-היסטורית. בתקופה הרומית החזיקו עשירי רומא וילות על החוף הסמוך.
התיעוד הראשון על העיר של היום הוא על הקתדרלה שקדמה לזו הנוכחית מהמאה ה-10 לספירה. טרמולי הייתה בשטח שלטונם של הלומברדים עד להגעתם של הנורמנים ובתקופתם היא פרחה והתרחבה. מעשי חורבן בתקופות מאוחרות יותר הובילו לתקופת שפל שנמשכה עד 1770, כאשר אצילים מקומיים הורשו על ידי מלכי נאפולי לבנות מבנים חדשים לאורך החוף ולכיוון אזור הכפר.
במסגרת פלישת בעלות הברית לאיטליה בספטמבר-אוקטובר 1943, בוצעה נחיתה משנית בנמל טרמולי, שהפתיעה את הכוחות הגרמניים שלא ציפו לנחיתה מהים. הגרמנים החזיקו בעמדותיהם ובטרמולי התנהל אחד מקרבות השריון בזירה האיטלקית במלחמת העולם השנייה, קרב דבון.
טרמולי נעשתה לאחד המרכזים העירוניים החשובים במוליזה. האזור סבל מהגירה שלילית בשנים שלאחר המלחמה והתחוללה הגירה מהעיירות שעל הגבעות הפנימיות לכוון ערי החוף. מעמדה של טרמולי כיעד תיירותי עומד בתחרות עם קמפומרינו (Campomarino), כחמישה ק"מ דרומה.
העיר העתיקה
העיר העתיקה משומרת היטב. זו עיר מוקפת חומה המזדקרת לעבר הים, רבים מהבתים בה נבנו מחדש, ונצבעו במגוון צבעים. בכיכר המרכזית שוכנת הקתדרלה, שנבנתה במאות ה-12 וה-13. הקתדרלה היא דוגמה לבניה בסגנון האדריכלות הרומנסקית ובתוכה שמורים שרידים של שני הקדושים של העיר, שאחד מהם הוא טימותיאוס. החלק העליון של חזית הקתדרלה נהרס ברעש אדמה שהתרחש ב-1456, והוא ניזוק גם במהלך הביזה שביצעו הטורקים בעיר ב-1566. התוספות בסגנון הבארוק הוסרו בשחזור שנערך בשנים 1930-1969 ושמטרתו הייתה להשיב את המבנה לחזותו המקורית.
המצודה היא המבנה המפורסם ביותר בטרמולי. היא הוקמה בתקופת השלטון הנורמני, במאה ה-11 וחודשה בתקופת שלטונו של פרידריך השני, קיסר האימפריה הרומית הקדושה ב-1240, לאחר נזק שנגרם כתוצאה מהתקפה של הצי הונציאני. המצודה הייתה חלק ממערך ביצורים רחב יותר, שכלל חומה שהקיפה את כל העיר, ממנה שרד רק מגדל אחד.
אתר הנופש הימי
אתרי הנופש של טרמולי ידועים באיכות של החופים ובצלילות מי הים שלה. התיירים היא בעיקר תיירות פנים, והתיירים המגיעים לנפוש בה הם בעיקר מאזור נאפולי וממחוז פוליה הסמוך. לאחרונה נשתלו עצי דקל לאורך טיילת החוף ובעונת הקיץ המסעדות שוקקות.
Apathy (ראפר)
צ'אד ברומלי (באנגלית: Chad Bromley; נולד ב-8 במרץ 1979 בווילמינאטיק, קונטיקט), הידוע בכינויו אפאת'י (Apathy), הוא ראפר ומפיק אמריקאי.
קריירה
לטענתו של ברומלי הוא גילה את מוזיקת הראפ בגיל 5 כאשר שמע את הדוד שלו מנגן את הקאבר של Chaka Khan לשיר "I Feel for You" של פרינס. לטענתו, זה היה הרגע שבו הוא החל להימשך למוזיקת הראפ והחל להאזין לאומנים שונים בתחום זה, כמו: ג'יי זי, נאז, גאנג סטאר ועוד, כאשר הוא מנסה לכתוב חרוזים משלו ועובד על מיומנותיו כ-MC.
ברומלי החל את הקריירת הראפ שלו בשנת 1997 כאשר הוא ביצע מספר שירים כאמן אורח באלבום של הצמד Jedi Mind Tricks.
שלוש שנים לאחר מכן ברומלי פרסם סינגל בשם "Ain't Nuthin' Nice" תחת חברת התקליטים Bronx Science Records ואשר הופק על ידי celph titled.
בהמשך ברומלי ו-celph titled הקימו ביחד את הסופר גרופ Demigodz שכלל כמה ראפרים שכבר היו חתומים בחברת התקליטים הזו הזה אשר כללו את – 7L & Esoteric El Fudge, Louis Logic, ו-Open Mic.
בשנת 2002 הסופר גרופ שחרר את ה-EP הראשון שלו שנקרא The Godz Must Be Crazy תחת חברת התקליטים Ill boogie records. בעקבות כך הלייבל Interscope ניסו להחתים את האמנים הבולטים ב-Demigodz – Apathy, celph titled ו–Atlantic, והם התעניינו במיוחד בלפתח את קריירת סולו של Apathy.
בסופו של דבר חתם ברומלי עם חברת התקליטים אטלנטיק רקורדס והקליט שם מספר שירים, שחברת התקליטים לא פרסמה. לאחר מספר שנים של ויכוחים וחילוקי דעות, החליט לעזוב ולהקים את חברת התקליטים העצמאית Babygrande. בהמשך פרסמה Babygrande חלק מהשירים שהוקלטו במקור עבור "אטלאנטיק". באותה התקופה הקליט ברומלי גם שירים חדשים בחברת התקליטים העצמאית Demigodz entertainment השייכת לצ'אד ו-celph titled.
בהמשך פרסם ברומלי תחת חברת התקליטים Demigodz entertainment שני מיקסטייפים הכוללים גם את החומרים שהקליט במקור עבור אטלנטיק – (שיצא בשנת 2004) ו-"Baptism By Fire" (שיצא בשנת 2007).
לאחר שחתם ב-Babygrande הוציא ברומלי בשנת 2006 את אלבום הסולו הראשון שלו "Eastern Philosophy" שכלל שירים שונים שהוקלטו במקור ב"אטלנטיק" ושירים חדשים אותם הקליט ב-Babygrande. האלבום זכה לביקורות חיוביות מאוד אבל כשל מסחרית. האלבום כלל שירים שבוצעו בשיתוף פעולה עם celph titled ואמיליו לופז.
בשנת 2009 הוציא ברומלי את אלבום הסולו השני שלו תחת חברת התקליטים Demigodz entertainment. אלבום זה הופק על ידי מייק שינודה וכלל שיתופי פעולה עם אמנים בולטים שונים כגון Phonte ,B-real, קינג מגנטיק וחברי Demigodz.
אפאת'י הוא חבר בהרכב Get Busy Committee אשר פרסם בעבר את האלבום "UZI DOSE IT".
מלאני קליין
מלאני רייצס קליין (30 במרץ 1882 – 22 בספטמבר 1960) הייתה פסיכואנליטיקאית ופסיכותרפיסטית אוסטרית-יהודייה. ממפתחי הגישה הקלייניאנית, תאוריית יחסי אובייקט והטיפול במשחק.
קורות חיים
מלאני קליין נולדה למשפחה יהודית, בת זקונים מבין ארבעה ילדים, למוריס שהיה רופא, ולליבוסה, ובילתה חלק גדול מראשית חייה בווינה.
קליין החלה את האנליזה הראשונה שלה בשנת 1914 אצל תלמידו של זיגמונד פרויד, שנדור פרנצי, בבודפשט. בשנת 1921 הוזמנה קליין לברלין, שם עברה אנליזה קצרה אצל קרל אברהם לפני מותו הפתאומי בשנת 1925. בשנת 1926 עברה ללונדון לאחר שהוזמנה על ידי ארנסט ג'ונס – נשיא החברה הפסיכואנליטית הבריטית – שם היא המשיכה את פעילותה עד ליום מותה. קליין עסקה בתחום הפסיכולוגיה ההתפתחותית ופיתחה את תאוריית יחסי אובייקט ואת הטיפול במשחק ונודעה לה השפעה רבה על הפסיכואנליזה.
המודל של קליין
ראשיתה של גישת יחסי האובייקט קשורה בשמה של מלאני קליין, שבחרה להתמסר לטיפול פסיכואנליטי בילדים. הכוונה הראשונית של קליין הייתה להרחיב את המודל של פרויד לחוויות המוקדמות ביותר של החיים, תוך הדגשת עולמו הפנימי של הפעוט בשנתו הראשונה (בדומה לאריקסון שהרחיב את התאוריה של פרויד "קדימה" עד לזקנה). אולם בפועל פיתחה קליין מודל חדש של הבנת האישיות, שהיה שונה מהותית מזה של פרויד הן מבחינה תאורטית והן מבחינת הפרקטיקה הטיפולית. בקצרה, ניתן לומר שהיא שינתה את התאוריה הפרוידיאנית שראתה את נפש האדם כמוכוונת על ידי יצרים לטובת תאוריה של יחסים.
בדומה לפרויד, היא שמה במרכז גישתה את הדחפים, אך הדגישה את דחף התוקפנות (יצר המוות), בניגוד לפרויד שהתייחס הן למין והן לתוקפנות. נוסף על כך, בגישתה של קליין יש חשיבות רבה לפנטזיות של התינוק. לדעתה, התינוק יוצר החל מלידתו יחסי-אובייקט, הן במציאות והן בפנטזיה. החוויות במציאות משפיעות על הפנטזיות ומושפעות מהן. הפנטזיה, על-פי קליין, איננה משמשת לתינוק לצורך בריחה מן המציאות, אלא היא מתרחשת במקביל לתפיסת המציאות וקיימים יחסי גומלין מתמידים ביניהן.
היריבות בין מלאני קליין לתלמידיו של פרויד החלה כבר בשנות ה-20 של המאה ה-20. קליין האמינה כי בטיפול פסיכותרפויטי בילדים ניתן להשתמש במשחק כבסיס לפירוש האנליטי במקום בשיטת האסוציאציות החופשיות. עמדה זו הייתה מנוגדת לזו של אנה פרויד, שטענה כי האני החלש והבלתי מפותח של הילד אינו מסוגל להתמודד עם פירושים עמוקים, והעדיפה לטפל בילדים בגישה כמו-חינוכית. כתוצאה מכך, רעיונותיה של קליין לא זכו לתמיכה בזמן שהותה בברלין.
ההצלחה של קליין בבריטניה יצרה פיצול בעולם הפסיכואנליטי בין "האסכולה הלונדונית" ובין "האסכולה הווינאית". כאשר פרויד ובתו ברחו ב-1938 מגרמניה הנאצית ללונדון, התפצלה החברה הפסיכואנליטית הבריטית לשלוש קבוצות: קבוצת פסיכולוגיית האני שבראשה עמדה אנה פרויד, קבוצת הקלייניאניים והקבוצה העצמאית. פיצול זה נמשך עד היום, אם כי יש תאורטיקנים שניסו לגשר בין האסכולות השונות.
קליין מחלקת את השנה הראשונה בחיי התינוק לשתי עמדות פסיכולוגיות אותן כינתה "פוזיציות". פוזיציה היא דרך של ארגון פסיכולוגי, יש לה צורה אופיינית של חרדות, מנגנוני הגנה ויחסי אובייקט. אמנם קליין מחלקת את השנה הראשונה לשתי פוזיציות, כאשר התינוק עובר מאחת לשנייה תוך התפתחות וצמיחה, אך שתי הפוזיציות ממשיכות ללוות את האדם לאורך כל החיים כולל בחייו הבוגרים.
הפוזיציה הסכיזו-פרנואידית
קליין מתארת את הפוזיציה הסכיזואידית כחלק מחוויית הילד עד גיל 6 חודשים. לאחר מכן, בעקבות תהליכי הבשלה טבעיים מתחזקים אצל הילד הכוחות הליבידינליים כך שהוא נעשה פחות מאוים על ידי דחפיו התוקפניים. במצב זה, הוא מסוגל לחוות את האם, ודרכה את העולם, בצורה שלמה יותר כך שהתלות בפיצול כמנגנון הגנה יורדת, התפתחות המאפשרת מעבר לפוזיציה הדיכאונית.
לפי קליין, מתוך העמדה הסכיזו פרנואידית מתפתחת צרות העין. צרות העין (envy) מייצגת את ההרגשה שהאדם רוצה את מה שיש לאחר, מה שכרוך במשאלת הרס. יצר הרכושנות שמאפיין צרות עין עלול להחריף תחושות חמדנות ולהקצין אותן - ״אם אין לי מה שיש לאחר, אני צריך להרוס את האובייקט, אחרת אני לא יכול לחיות עם עצמי, ולא יכול לנסות למצוא את זה במקום אחר״.
הפוזיציה הדיכאונית/דפרסיבית
כשתינוק עובר יותר חוויות טובות מאשר רעות, ותופס את אמו כשלמה, הוא תופס שגם החוויות הטובות וגם הרעות מקורן באותה אם. זהו הישג התפתחותי חשוב. אך עם זאת, הוא מבין שיש לו רגשות שנאה ואהבה כאחת כלפי האם - שעכשיו כבר נתפסת כאובייקט שלם ולא חלקי. אז חרד התינוק שמא הכוחות ההרסניים שלו יגרמו לו לפגוע באם, וכך יאבד את צדדיה הטובים, שכה נחוצים לו. זוהי חרדה הייחודית לעמדה הדיכאונית.
האישיות הבריאה תתמודד עם חרדה זו על ידי "תיקון" שיש בו ממש – מה שאומר שהוא מסוגל לחיות בשלום עם הצדדים האוהבים והתוקפניים של עצמו, דבר שיהווה בסיס מוצק ליחסים מוצלחים עם הזולת.
אולפן שישי
אולפן שישי היא תוכנית של חברת החדשות, המשודרת כיום בקשת 12 מדי ערב שישי בהגשתו של דני קושמרו ולצידו צוות הפרשנים הבכירים של חברת החדשות: אמנון אברמוביץ', ערד ניר, מוחמד מג'אדלה, קרן מרציאנו, דנה ויס ועמית סגל. התוכנית, שעלתה לאוויר ב-1995, כוללת פרק חדשות, ובו סיכום של אירועי השעות האחרונות בחדשות הפנים והעולם, ומיד אחר כך פרק מגזין נרחב שבו כתבות תחקיר, כתבות דוקומנטריות, פאנל הפרשנים וראיונות. עורך התוכנית הוא רון ירון.
כיום משודרת התוכנית מקריית התקשורת נווה אילן, לפני כן שודרה התוכנית באולפני הבירה ירושלים.
בסוף שנות ה-90 הצטרף העיתונאי מוטי קירשנבאום לתוכנית והכין לה כתבות ותחקירים.
בשנת 2001 המציא רם לנדס את פורמט הפרשנים של אולפן שישי - שמתקיים מאז בצורות שנות בכל הערוצים. הפורמט המקורי של לנדס היה מהודק ושיחת הפרשנים הייתה מתוזמנת בשעון עצר לשני מקבצים של לא יותר מ 4 דקות
עד ראשית שנת 2012 הנחה את התוכנית יאיר לפיד, שכיהן בתפקיד המגיש ארבע שנים עד שהחליט לפרוש לפוליטיקה ולימים הפך לראש ממשלת ישראל.
בכל שנותיה הובילה התוכנית בנתוני הרייטינג על מתחרותיה: "יומן" בערוץ הראשון, "שישי" של חדשות 13, ו"חדשות שישי" של תאגיד השידור הישראלי.
חשיפות בולטות
במרכז הישגיה העיתונאיים של התוכנית בשנים האחרונות:
MT-LB
MT-LB (ר"ת ברוסית: многоцелевой тягач легко бронированный, "רכב גרירה רב-תכליתי משוריין קל") היינו רכב קרבי משוריין אשר פותח בברית המועצות לשעבר בתור רכב משוריין לגרירת ארטילריה, אך ברבות השנים עשרות דגמים שונים של ה-MT-LB פותחו לשלל ייעודים ושימושים שונים. כיום משרת ה-MT-LB במספר מדינות הגוש הסובייטי לשעבר, ברוסיה ובמספר מדינות נוספות בעולם.
פיתוח
פיתוח ה-MT-LB נעשה כדי להחליף את סדרת ה-AT-P שהיו כלי רכב משוריינים גוררי ארטילריה. החל מהכנסת הרכבים הממונעים לצבאות העולם בתחילת המאה ה-20, התחיל להיעשות שימוש נרחב בכלי רכב ייעודיים לגרירת תותחי ארטילריה סביב שדה הקרב כחלק חשוב במערך הארטילריה. השימוש בכלי רכב משוריינים כגוררי ארטילריה החל בעיקר במהלך מלחמת העולם השנייה, כאשר לרוב היו אלו כלי רכב זחלים, באותה תקופה גם צצו ראשוני התותחים המתניעים, אך הצורך בכלי רכב משוריין שיכול להתנייד בשדה הקרב ולגרור תותחי ארטילריה לא נעלם.
בצבא ברית המועצות לאחר מלחמת העולם השנייה היה צורך בפיתוח כלי רכב משוריין לגרירה ארטילרית כחלק מהתפתחות כללית של הצבא. כלי הרכב המשוריין הראשון שפותח לענות לצורך זה היה סדרה של כלים בשם AT-P, שהייתה מבוססת בעיקר על ה-ASU-57 שהיה תותח מתנייע קל ומוצנח, כלי זה היה קל מידי ומהר מאוד עלה הצורך ב-'סוס עבודה' משוריין ובעל יכולת גרירה רבה יותר.
ה-MT-LB היינו דגם משוריין של ה-MT-L אשר פותח על בסיס הטנק הקל PT-76. ה-MT-LB נכנס לייצור ולשירות בצבא ברית המועצות בשנת 1964 ויוצר במפעל בעיר חרקוב. הוא כלי בעל 2 אנשי צוות: נהג, אשר יושב בקדמת הכלי ומפקד, אשר מפעיל את הצריח והמקלע שבו. מלבד אנשי הצוות, הכלי מכיל מקום ל-11 לוחמים (כאשר הוא מופעל כנגמ"ש או ככלי מחלקתי מקצועי כמו אב"כ) או לחלופין שטח אחסון (כאשר הוא מופעל כמערכת נשק ניידת, גורר ארטילרי או אמבולנס). הכלי מסוגל להכיל מטען במשקל של עד 2 טון ומסוגל לגרור עד 6.5 טון, הוא אמפיבי בעל הנעה במים ובעל צללית נמוכה יחסית, נתוני ה-MT-LB הפכו אותו לפלטפורמה מוצלחת ומגוון שימושים ומערכות.
דגמים עיקריים
ברית המועצות ורוסיה: בולגריה
גרמניה המזרחית
פולין
דוכס ארגייל
דוכס ארגייל (באנגלית: Duke of Argyll) הוא תואר אצולה סקוטי הניתן בממלכה המאוחדת. התואר ניתן לעומד בראש שבט קמפבל והוא קרוי על שם אזור ארגייל (כיום במחוז ארגייל וביוט) שבמערב סקוטלנד.
שושלת הדוכסות הנוכחית נוסדה על ידי המלכה אן ב-1701 עם הפיכת רוזן ארגייל העשירי ארצ'יבלד קמפבל לדוכס ארגייל הראשון, בשנת 1892 נוסדה דוכסות ארגייל שנייה במערכת האצולה של הממלכה המאוחדת - לפי כך דוכסי ארגייל נושאים מאז תואר דוכס סקוטי ותואר דוכס בממלכה המאוחדת. החל מ-2001, נושא בתואר זה טורקל איאן קמפבל, דוכס ארגייל ה-13 (ודוכס ארגייל השישי בממלכה המאוחדת).
לצד התואר 'דוכס ארגייל' שאר תוארי הדוכס כוללים תארים קודמים שנותרו, כאלו שנוספו או כאלו שהתמזגו מנישואים וכדומה: מרקיז קינטייר ולורן, רוזן ארגייל, רוזן קמפבל וקואל, ויקונט לוכאן וגלנליילה, לורד קמפבל, לורד לורן, לורד קינטייר, לורד אינוורארי מאל מוברן וטיירי, ברון סנדרידג', וברון האמילטון. אחוזת הדוכסות היא טירת אינוורארי שם מתגורר הדוכס ומשפחתו עד היום.
יחסי גואטמלה–פקיסטן
יחסי גואטמלה–פקיסטן הם יחסי החוץ שבין רפובליקת גואטמלה לבין הרפובליקה האסלאמית של פקיסטן. שתי המדינות כוננו יחסים דיפלומטיים ב-14 באוקטובר 2011.
יחסים כלכליים
בשנת 2016, פקיסטן ייצאה לגואטמלה סחורה בשווי 4.67 מיליון דולר אמריקאי. נתחים גדולים מהסחורה הם מוצרי טקסטיל, כלים רפואיים, תרופות, מוצרי ספורט, כלי תחבורה, ממתיקי סוכר, רהיטים ומוצרי ברזל. לעומתה, גואטמלה ייצאה לפקיסטן סחורה בשווי 13.7 מיליון דולר אמריקאי, רובה כללה אגוזי מוסקט (93%) ומכונות לעיבוד טקסטיל (3.7%).
אולשנה (אוקראינה)
אולשנה (באוקראינית: Вільшана, וילשנה) היא יישוב עירוני במחוז צ'רקאסי במרכז אוקראינה.
תולדות היישוב
בני אולשנה השתתפו במרד חמלניצקי נגד האיחוד הפולני-ליטאי בשנת 1648. בחלוקת פולין השנייה (1793) סופחה אולשנה לאימפריה הרוסית. בסוף המאה ה-19 התגוררו ביישוב יותר מ-3,000 נפש והיו בו בנק, מפעל סוכר, סניף דואר, בית חולים, בית מרקחת, מטחנה, אכסניות ומוסד רווחה. בתחילת המאה ה-20 היו ביישוב כ-6,000 נפש. בשנת 1965 קיבלה אולשנה מעמד של עיירה.
יהודי אולשנה
בראשית המאה העשרים התגוררו באולשנה כ-1,200 יהודים. בעקבות פוגרום בעיירה בזמן מלחמת האזרחים ברוסיה וכן עיור ותיעוש היגרו כמעט כל יהודי העיירה ונותרו בה כ-200 יהודים. הגרמנים כבשו את אולשנה ביולי 1941. באוגוסט הוקם בעיירה גטו ובאוקטובר נרצחו מחוץ לעיירה כ-100 מהגברים היהודיים שבה. במאי 1942 גורשו כל היהודים שנותרו בגטו לגטו זבניגורודקה ונרצחו עם יושבי גטו זה בקיץ 1942.
רישום
רישום, באמנות, הוא שיטת ציור ובה האמן יוצר תמונה או דימוי על ידי שרטוט שלהם על משטח. מדיית הרישום שונה מן הציור בכך שהוא שם דגש על הקו ועל רישום הנפחיות והצורות בעזרת אור-וצל ולא באמצעות צבע. בכך קרוב הרישום לטכניקות גרפיות כגון הדפס או תחריט.
היסטוריה
רישום שימש בעבר בעיקר כטכניקה מקדימה (סְקִיצָה) לציור או פיסול, אולם כיום, עם השתנות גבולות האמנות, יש לרישום מעמד הדומה למעמדו של הציור וההבחנה ביניהם נהייתה פחות ברורה, כך שניתן למצוא רישומים בתערוכות, ואף תערוכות המוקדשות לרישום בלבד.
אמצעי רישום
אמצעי רישום קלאסיים כוללים שימוש בעיפרון, פחם, עט, דיו, גירי פסטל, מכחולים או חרט. על אף שלרוב מבוצעים הרישומים בצבע שחור על גבי נייר לבן, ישנם גם רישומי צבע שצוירו באמצעות עפרונות צבעוניים (בדרך כלל שימוש בגוונים של צבע אחד), ורישומים בגווני אפור שצוירו בעפרונות פחם. לעיתים הרישום נעשה על גליונות נייר קטנים בעלי אופי אינטימי (כמו רישומים בפנקס רישומים), אולם יש רישומים המבוצעים בפורמטים גדולים מאוד. באמנות המודרנית נעשים לעיתים רישומים על מצע השונה מנייר ובטכניקות שונות ואקלקטיות.
אומני רישום
בין האמנים הידועים בעבודות הרישום שלהם ניתן למצוא את מיכלאנג'לו, את אלברכט דירר, את רמברנדט. בין הציירים המודרניים ידועים הצייר סי טוומבלי והפסל יוזף בויס. בין האמנים הישראלים ידועים ברישומים שלהם האמנים אנה טיכו, רות שלוס, לאופולד קרקואר ואביבה אורי.
שמשי-אדד הראשון
שַמְשִי-אַדַד או שמשי-הדּוּ הראשון מלך בין השנים 1776-1808 לפנה"ס בתקופת הקדומה של אשור, היה שליט עיר המדינה המספוטמית אֶכַּלַתוּם, מעט לפני שלטונו של חמורבי בבבל. היה בנו של אִלַה-כִּבְכַּבֻּ, כנראה אמורי במוצאו, שמקורו בעיר תרקה. השם אדד בשמו הוא על שם אל הסערה אדד.
שמשי-אדד, לוחם שאפתן, עמל שנים רבות על כיבושה מחדש של עירו, לאחר שזאת נכבשה בידי מלך אשנונה, נרם-סין. בבוא הזמן, כבש בחזרה את עירו והחל במסע כיבושים מעייף שבו ניצח את שליטי בבל ומארי, סיפח שטחים רבים לממלכתו, וייסד ממלכה חזקה בצפון מסופוטמיה. בין השאר, כבש את אשור והפסיק את שושלתו של פוזור-אשור הראשון. הוא נזכר ברשימת מלכי אשור, אף על פי שלאשורים היה חלק קטן מאוד בממלכתו, והוא היה מלך דחוי. בכתובותיו, שנמצאו בארמונו במארי, תיאר את כיבושיו ככאלו שמתחו את גבולות ממלכתו מעילם ועד לים התיכון, אך כנראה יש בכך התרברבות יתרה, וממלכתו לא הייתה בת גודל כה רב. הוא הקים עיר בירה חדשה בעמק נהר החבור וקרא לה שובת אנליל על שם האל השומרי אנליל. שמשי אדד טיפח את המסורות השומריות האכדיות והעלה את פולחנו של האל השומרי אנליל שהיה אל הרוח האוויר והסער במיתולוגיה השומרית.
הוא המליך בשנת 1792 לפנה"ס, את בנו הצעיר ישמח-אדד כשליט על מארי, ואת בנו הבכור אשמי-דגן הראשון, על אכלתום והעיר אשור. לאחר שנפל חלל בשדה הקרב. ירש אותו אשמי-דגן שלא הצליח לשמור על האימפריה שלו, ונחל תבוסה לשליטי ימחד, מארי, עילם ואשנונה, עריו נשדדו ונכבשו, ולבסוף הפך לואסל של חמורבי, שליט בבל המפורסם.
בימיו עברה התפיסה הביורוקרטית באשור ובעולם העתיק תמורות משמעותיות. מקור הצלחתו הייתה המערכת השלטונית שהנהיג, לא רק שאיחד לעד את שלושת ערי אשור החשובות (אשור, נינוה וארבאלו) גם מיהר להחזיר לפעולה את המושבות המסחריות שבקפדוקיה ומינה שרים רבים על כל האזורים שבממלכתו; הוא פיתח רשת של רצים והרבה לערוך מפקדי אוכלוסין. ממלכתו הייתה לממלכה הראשונה בסהר הפורה בעלת ריכוז כוח ביורוקרטי, ועל אף ששמה לעצמה את האימפריה האכדית כמודל לחיקוי, הפכה בעצמה למודל למלכים אשוריים מאוחרים כדוגמת תגלת פלאסר השלישי, שבימיהם הגיעה האימפריה האשורית לשיא כוחה.
גמטופיט
גמטופיט (gametophyte) – השלב ההפלואידי במחזור החיים של הצמחים. הגמטופיט מהווה את השלב הבלתי-דומיננטי במחזורי החיים של השרכניים והצמחים העילאיים, ואילו את השלב הדומיננטי במחזורי החיים של הטחבים.
בטחבניים, הגמטופיט מתפתח מהנבג בסדרה של חלוקות מיטוטיות. הגמטופיט הבוגר מצמיח ארכגוניה ו/או אנטרידיה, שבהם נוצרים בהתאמה תא הביצה ותא הזרע, המתאחדים זה עם זה ליצירת הזיגוטה, שממנה יתפתח הספורופיט.
ישנם שני סוגי גמטופיט, נקבי וזכרי:
בצמחים עילאיים, הגמטופיט נוצר ונמצא בתוך הצמח, ומכיל את תאי הרבייה ומרכיבים נוספים. הגמטופיט הזכרי עוזב את הצמח על מנת להגיע לזה הנקבי. הוא מגיע לצלקת העלי ומנביט נחשון, תהליך הנקרא האבקה; הנחשון מוביל את שני תאי הרבייה לביצית ולאחר מכן מתרחשת הפריה כפולה: תא רבייה זכרי אחד מפרה את תא הביצה ונוצרת זיגוטה, ותא הרבייה השני מפרה את תא-ההורה של האנדוספרם (אנדו – בתוך, ספרם – זרע) ונוצר תא טריפלואידי שעתיד להתפתח לרקמה שתזין את עובר הצמח החדש.
מת'יו סמית'
מת'יו רוברט סמית' (באנגלית: Matthew Robert Smith; נולד ב-22 בנובמבר 1999 ברדיץ' שבאנגליה) הוא כדורגלן ולשי המשחק בעמדת הקשר האחורי בקבוצת מילטון קינס דונס מהפוטבול ליג הראשונה ובנבחרת ויילס.
קריירת מועדונים
ב-4 ביולי 2018 הושאל סמית' למשך עונה אחת לטוונטה מליגת המשנה ההולנדית. הוא ערך 34 הופעות ליגה והבקיע שני שערים במהלך תקופת ההשאלה, וסייע לקבוצה להעפיל לליגת העל ההולנדית. בהמשך הושאל לקווינס פארק ריינג'רס, צ'רלטון את'לטיק, דונקסטר רוברס והאל סיטי.
ב-31 בינואר 2022 חתם סמית' במילטון קינס דונס מהפוטבול ליג הראשונה.
קריירה בינלאומית
ב-28 במאי 2018 ערך סמית' את הופעת הבכורה שלו בנבחרת ויילס, בתיקו 0-0 נגד נבחרת מקסיקו במשחק ידידות.
הוא היה חלק מסגל נבחרת ויילס בטורניר יורו 2020 בשנת 2021, אך לא שיחק בטורניר.
נכלל בסגל נבחרת ויילס לטורניר מונדיאל 2022.
פונקציית אוריסון
בטופולוגיה, פונקציית אוריסון היא פונקציה רציפה המפרידה בין שתי קבוצות: אם A ו-B הן שתי קבוצות זרות במרחב טופולוגי X, אז פונקציה רציפה המקיימת נקראת 'פונקציית אוריסון עבור A ו-B'.
מרחב שבו קיימת פונקציה כזו לכל שתי נקודות שונות, נקרא מרחב האוסדורף לחלוטין. מרחב שבו קיימת פונקציית אוריסון לכל קבוצה סגורה ונקודה שמחוץ לה, נקרא מרחב רגולרי לחלוטין. הלמה של אוריסון, שבזכותה זכו פונקציות אוריסון לשמן, קובעת שבמרחב נורמלי קיימת פונקציית אוריסון לכל שתי קבוצות סגורות וזרות.
הפונקציות נקראות על שם פאבל סמואילוביץ' אוריסון.
ראו גם
Urysohn's lemma Lemma von Urysohn Urysonin lemma Lemme d'Urysohn Lemma di Urysohn Lemma van Urysohn Lemat Urysohna Lema de Urysohn Urysohns lemma 乌雷松引理
גידול ביו-אינטנסיבי
גידול ביו-אינטנסיבי היא שיטת גידול לחקלאות אורגנית מקיימת בקנה מידה קטן, המיושמת בעיקר בחקלאות עירונית כגון גינות קהילתיות וגינות אורגניות. השיטה פותחה ומקודמת בעולם על ידי ארגון "פעולה אקולוגית" (Ecology Action), במטרה להתמודד עם הצורך להגביר את ייצור המזון להזנתם של כל תושבי תבל בלא להמשיך בהרס פוריות הקרקע וזיהומה המאפיינים את החקלאות המתועשת.
עקרונות השיטה
שמונת עקרונות השיטה נועדו להשגת בריאות ופריון קרקע מרביים. גידול ביואינטנסיבי נעשה בדגש על בריאות הקרקע על מרכיביה האורגניים ואוכלוסיות חד תאים ובעלי חיים מיקרוסקופיים המקנים לה את פוריותה וחיוניותה ותורמים לבריאות מרבית של הצמחים, צמח בריא פגיע פחות למחלות ולמזיקים ומסוגל להניב יבול מקסימלי.
השיטה מדגישה כי להשגת פריון קרקע ויבולים גבוהים ושמירתם לאורך זמן, שמונה עקרונות אלו צריכים להיות מיושמים בו זמנית. יישום חלקי עלול לגרום לדלדול קרקע מהיר פי כמה בגין השתילה האינטנסיבית.
תיחוח כפול
בשיטת גידול ביואינטנסיבי, מתחחים את הקרקע לעומק של עד 60 ס"מ בעזרת קלשון. בכך מאפשרים נוכחות וזמינות גבוהה של אוויר בקרקע, תנאי לרבגוניות חיים ולפעילות מיקרוביאלית בקרקע, חיים אשר חיוניים להתפתחות טובה של הצמח. התיחוח נותן לקרקע יכולת אחזקת מים טובה יותר ומאפשר חדירה קלה יותר של שורשי הצמחים לשכבות עמוקות יותר בקרקע להשגת יותר חומרי מזון ומים.
שימוש בקומפוסט (ממקור צמחי)
הקומפוסט מעלה את אחוז החומר האורגני בקרקע, דבר המעודד פעילות מיקרוביאלית, מספק חומרי מזון לצמחים, משפר את מרקם הקרקע ואחזקת המים בה ורמת החומציות/בסיסיות (הקובעת את זמינות חומרי המזון לשורשי הצמח).
שתילה צפופה
מגדלים בשיטה שותלים את הצמחים בצפיפות תוך כיסוי מלא של שטח הגידול -כמו בטבע, הצפיפות בין הצמחים יוצרת ומשמרת מיקרו אקלים ממוזג יותר מתחת לעלים העוזר לשימור מים בקרקע. הצל הנפרש מונע צמיחת עשבים ויוצר סביבת חיים נוחה לצמחים.
שתילת צמחים משתפי פעולה
ההתאמה והיחסים הסימביוטיים בין צמחים שונים המועילים זה לזה כאשר הם גדלים בקרבה, משפרת את בריאות הצמח, מעלה את רמת היבול והתוצר ליחידת שטח, תורמת לבריאות הקרקע ומעודדת רב גוניות גנטית. חקלאי המשתמש בשיטה לומד אילו צמחים יש לשתול בסמיכות זה לזה מטבלאות התאמה המבוססות על ניסיון של מאות שנים ומחקרים.
גידול יבולי פחמן
יבולי פחמן ישתלו בחלק גדול מכל ערוגה, עד 60% משטח הגידול, צמחים אשר מלבד אספקת מזון מייצרים הרבה חומר צמחי (Bio mass) המשמש לייצור קומפוסט אשר חוזר בחזרה לקרקע בגן/חווה להבטחת פוריות בעתיד. דוגמה: תירס, דגנים, סורגום, שעועית ופול.
גידול יבולים עתירי קלוריות
בשיטה נעשה שימוש ביבולים אשר מספקים רמת קלוריות גבוהה למשקל נתון ולשטח אדמה נתון. דוגמה: תפוחי אדמה, בטטות, ירקות שורש אחרים.
שימוש בזרעים מהאבקה פתוחה
זרעים מהאבקה פתוחה מכילים את כל טווח החומר התורשתי של המין, דבר המבטיח חיוניות ויכולת שרידה גבוהה יותר אל מול קשת רחבה יותר של תנאי אקלים וקרקע, מחלות ומזיקים. מגדלים בשיטה הביואינטנסיבית מגדלים זרעים לשימוש בשנה הבאה במקביל לגידול היבולים כפי שנהגו חוואים בעת העתיקה.
הבנת הגן/חווה כמערכת אקולוגית שלמה
על ידי חשיבה רחבה על הגן והחווה כמערכת אקולוגית (בדומה לשיטות פרמקלצ'ר), עידוד רב גוניות גנטית ושאיפה לאיזון טבעי, יכול מגדל ביואינטנסיבי להפיק את המירב משטח האדמה והמשאבים העומדים לרשותו.
יישום השיטה ותפוצתה בעולם
בישראל נעשו ניסיונות להפצת השיטה תחת השם ביו-פאלחה, תוך שילוב ידע שנצבר בארץ ישראל.
לוונשטם
לוונשטם או לוינשטם (Lowenstam; Lowenstamm; Löwenstam; Löwenstamm; Loewenstam; Loewenstamm) הוא שם משפחה גרמני.
מריה איזבל, נסיכת פורטוגל
מריה איזבל, נסיכת פורטוגל (בפורטוגזית: Maria Isabel de Bragança, Rainha de Espanha; 19 במאי 1797 - 26 בדצמבר 1818) הייתה בתו של ז'ואאו השישי, מלך פורטוגל ואשתו של פרננדו השביעי, מלך ספרד.
ביוגרפיה
מריה איזבל נולדה ב-19 במאי 1797 בקואלוז', לז'ואאו השישי, מלך פורטוגל ולקרלוטה ז'ואקינה מספרד, בתם של קרלוס הרביעי, מלך ספרד ומריה לואיסה מפארמה.
עם כיבוש פורטוגל על ידי צבאות נפוליאון בשנת 1807 בעקבות סירובה להשתתף באמברגו על בריטניה, נמלטה המשפחה המלכותית וכל הממשלה הפורטוגלית למושבה ברזיל, שם התיישבו בריו דה ז'ניירו.
ב-29 בספטמבר 1816 התחתנה מריה איזבל עם דודה פרננדו השביעי, מלך ספרד, לאחר שאשתו הראשונה, מריה אנטוניה, נסיכת נאפולי וסיציליה, מתה ללא ילדים 10 שנים קודם לכן. מריה איזבל נכנסה עד מהרה להיריון, אבל הלידה הייתה קשה. התינוק היה במצג עכוז, והרופאים גילו עד מהרה שהילד מת. מריה איזבל הפסיקה לנשום זמן קצר לאחר מכן, והרופאים חשבו שהיא מתה, ובשל כך התחילו לחתוך אותה כדי לחלץ את העובר המת. לפתע היא צעקה מכאב והתמוטטה על המיטה שלה, תוך שהיא מדממת בכבדות, וב-26 בדצמבר 1818 היא מתה בארנחואס.
Lost & Found
Lost & Found (בתרגום לעברית: אבדות ומציאות) הוא שמו של פרק הפתיחה הכפול של עונתה הראשונה של סדרת הטלוויזיה הבדיונית האמריקאית, "מסע בין כוכבים: פרודיג'י". הפרק נכתב על ידי האחים דן וקווין הגמן, ובוים על ידי בן היבון. הפרק שודר לראשונה בארצות הברית ב-28 באוקטובר 2021 בשירות הסטרימינג פרמאונט+, ובישראל ב-10 וב-11 באפריל בערוץ ניקלודיאון, בתור שני פרקים נפרדים.
רקע
עלילת הסדרה מתמקדת בשישה בני נוער חייזרים מרביע דלתא, השבויים במושבת כרייה, ממנה איש לא הצליח להימלט. השישה מוצאים חללית נטושה, היו.אס.אס פרוטוסטאר (USS Protostar, NX-76884), נמלטים בעזרתה ויוצאים בה להרפתקאות. על החללית הם נעזרים בתוכנת אימונים הולוגרפית שעוצבה בדמותה של קפטן קתרין ג'יינוויי. עלילת הסדרה מתחילה בשנת 2383, כלומר כחמש שנים לאחר שובה של "וויאג'ר" מרביע דלתא בסיום הסדרה "מסע בין כוכבים: וויאג'ר".
מערכה ראשונה
בלב רביע דלתא, במושבת העונשין טארס למורה, מנסה האסיר דאל ר'אל לתכנן בריחה באמצעים שונים. לפתע מבחין דאל בדמות מסתורית שמתבוננת בו, אך זו נעלמת עד מהרה, ואיש מלבד דאל לא הבחין בה. דאל שואל את האסירים הנוספים אם ראו משהו, אך איש מהם אינו מבין אותו מאחר שמתרגמים אוניברסליים אסורים על מושבת העונשין, במטרה למנוע מהאסירים להתארגן ולמרוד. דאל שב לעבודה כשדרדנוק, רובוט שמשמש כסוהר הראשי של טארס למורה, חוקר אותו אם ראה את "פליט אפס (זירו)". דאל מזהה את הדמות כשזו שבה חזה מספר שניות לפני כן, אך מכחיש כי ראה אותו. דרדנוק מבחין בשקר ומתכוון לענות את דאל, כשזירו, שצפה בהם ממקום גבוה יותר, מחבל במערכת האזיקים האלקטרוניים שעונדים האסירים ויוצר פיצוץ עז. דרדנוק שולח את הצופים אחרי זירו, ודאל, ששם לב שהאזיק האלקטרוני שלו אינו פועל, מנצל את ההזדמנות ובורח.
בעודו רץ במחילות התת-קרקעיות הוא מנסה לשאול אסירים אחרים כיצד לברוח, אך איש אינו מבין אותו. במהלך מנוסתו הוא נתקל בבריקארי עצום וגורם לו לשפוך את המזון שלו. הבריקארי שואג עליו, מה שמביא את הצופים לאתר אותו. דאל ממשיך במנוסתו, ולבסוף משתלט על רכב טעינה, שהיה במהלך תיקון על ידי אסיר טלארייטי בעזרתו הוא מנסה לברוח על מסילת האנטי כבידה שמפנה את פסולת הכרייה מהכוכב, אך בעל האוב שעוקב אחר מנוסתו מנתק את המתח, ודאל נופל אל הכוכב ונתפס.
ספינה קייזונית נוחתת בפאתי המושבה, וגווין, צעירה בת לגזע הוואו נ'אקאט, מקבלת את פניו בלוויית דרדנוק. הקייזון מביא עמו ילדה בת לגזע הקיישיאני, ומוסר שמאחר שכבר איתר עבור המושבה כל פושע ויתום באזור, הוא לא עומד בלוחות הזמנים. הוא מציע את הילדה הקיישיאנית בחצי מחיר כפיצוי. דרדנוק מקבל את ההצעה, אך גווין יורקת לכיוונו ומאיימת עליו שאם יביא שוב אסירים צעירים כל כך, יהיה זה הוא שיעבוד במכרות במקומם. הקייזון זועם אך עוזב ללא ויכוח, ודרדנוק מזהיר את גווין שלמרות היכרותה עם שפות רבות, הרי שהוא מדבר בשם בעל האוב, אביה של גווין, ולא היא. גווין מביעה מורת רוח על כך שאביה אינו חולק איתה מהן תוכניותיו לגביה, ודרדנוק מציין שעליה לסמוך על אביה.
מערכה שנייה
גווין מוזמנת אל אביה, סולום, בעל האוב. סולום שוהה בתוך תא מלא נוזלים, והשניים משוחחים באופן טלפתי. סולום חוקר את גווין לגבי האסיר דאל, וגווין מגיבה שגזעו אינו ידוע, שאין לו יכולות רבות ושהוא אינטליגנטי באופן ממוצע. סולום משוכנע שדאל יודע היכן מסתתר פליט זירו, ושואל את גווין עד כמה דאל עמיד לכאב. גווין מציינת שלדעתה תוכל להוציא מדאל את המידע גם ללא עינויים, וסולום מקבל זאת, באומרו שיש ללכוד את פליט זירו בהקדם, שכן כל רגע שבו הוא חופשי מגדיל את התקווה בקרב יתר האסירים, וכי אם לא תוציא מדאל את המידע, יהיה עליהם להוציא אותו ממנו באמצעים אחרים. כשגווין עוזבת, תוהה דרדנוק מדוע סולום מסתיר מבתו מה הוא באמת מחפש, וסולום מגיב שהיא אינה מוכנה עדיין. לאחר מכן מנחה סולום את דרדנוק לפעול בדרכו שלו, אם גווין תיכשל.
בתא המעצר מנסה דאל לברוח בדרכים שונות, כשלפתע הוא שומע קול משוחח עמו בשפתו. הקול מציין שדאל לעולם לא נכנע. דאל ההמום לשמוע את שפת אמו, מנסה לחקור את בעל הקול למוצאו, אך זה אינו משיב לו. במקום זאת מציין הקול שבעוד שכל יתר האסירים רוצים לברוח אך אינם מאמינים ביכולתם לעשות כן, הרי שדאל הוא היחיד שנותר איתן באמונתו. הקול עונה לשאלתו החוזרת של דאל שהוא סקרן וזקוק לתקווה. בשלב זה נפתחת דלת תאו של דאל והצופים נכנסים לקחת אותו לחקירה. בדרך מופתע דאל לגלות שהתא הצמוד לזה שלו, ממנו בקע קולו של האלמוני, ריק.
דאל מובל לחדרה של גווין. היא מעמידה מולו קערת פירות, אך ידיו כבולות ולכן הוא אוכל את הפירות ישירות מהצלחת. דאל מודה שלא שקל את ניסיון הבריחה שלו עד סופו וכי לא הייתה לו תוכנית להמשך הבריחה לאחר שיימלט מהכוכב. בשלב זה מאשימה גווין את דאל בשיתוף פעולה עם פליט זירו, אך דאל מכחיש. גווין מבטיחה לו שאם יסייע להם לתפוס את פליט זירו, הוא ישוחרר לחופשי. דאל מבטיח שאם יינתן לו מעבר לספינת הקייזון, יספר לה על פליט זירו, אך הוא מתייחס אליו בלשון זכר מה שגורם לגווין להבין שהוא משקר, שכן זירו הוא מדוזיאני, צורת חיים חסרת גוף שאינה מבחינה בין זכרים לנקבות. דאל, ששומע לראשונה שזירו הוא מדוזיאני, ולכן טלפת, מבין שהקול ששמע בתא הכלא היה שלו, ומקבל את העסקה. גווין מוסרת לו את מיקומו הידוע האחרון של זירו, ומבהירה שאם לא יתפוס אותו תוך יום אחד, תעביר אותו לטיפולו של דרדנוק.
דאל נשלח אל המכרות על מנת למצוא את זירו, ומצוות מטעמי בטיחות לבריקארי שאותו הכעיס קודם לכן. הוא מנסה לתקשר עם הבריקארי בעזרת תמונות, ומבהיר שאם יסייע לו למצוא את זירו, שניהם יברחו מהכוכב. הבריקארי משליך לעבר דאל את ציוד הכרייה, וממשיך בעבודה. דאל זורק עליו אבן, והבריקארי מסתער עליו. דאל נופל, תוך שהוא יורה בציוד הכרייה מה שיוצר התמוטטות. הבריקארי מציל אותו והשניים מוצאים מרבץ עצום של מינרל יקר, ובלבו ספינת חלל של הפדרציה, היו. אס. אס. "פרוטוסטאר". השניים פותחים את הדלת ונכנסים אליה.
כשהשניים מגיעים לגשר, הבריקארי מוצא תגית תקשורת ולוחץ עליה, מה שגורם למנועי הספינה להתחיל לעבוד ולחשמל לפעול. דאל ההיסטרי מבקש לדעת על מה לחץ הבריקאר, וזו משיבה לו בשפה ששניהם מבינים שלא לחצה על דבר. השניים מבינים כי התג הוא מתרגם אוניברסלי ולכן הם מסוגלים כעת להבין זה את זה, ודאל מגלה להפתעתו שהבריקארי הענק והמפלצתי, אינו אלא ילדה קטנה בשם רוק-טאהק. כשהשניים תוהים כיצד הגיעה לשם הספינה, הם מגלים להפתעתם שאיתם על הגשר גם זירו שתוהה כיצד הם משתמשים בספינה על מנת לברוח.
מערכה שלישית
דאל מזהה את זירו כחלק מהגזע המדוזיאני, אך רוק-טאהק משוכנע שמדובר ברובוט, מאחר זירו עוטה חליפה מתכתית, יצירה עצמית, שמטרתה למנוע מהמביטים בזירו לאבד את שפיות דעתם. מתברר שבעל האוב שבה את זירו ועשה בזירו שימוש ככלי נשק, תוך שהוא חושף את זירו למתנגדיו במטרה לגרום להם לאבד את שפיותם ולהפוך לעבדים חסרי בינה. קריאת מוחו של בעל האוב אינה אפשרית עבור זירו, למעט תחושה כללית של "מטרה אפלה" ושל חיפוש אחר דבר מה מצדו. דאל מבין שהספינה שמצאו היא מושא חיפושיו של בעל האוב. לדברי זירו הספינה היא דרכם לברוח מהמושבה, ורוק-טאהק מציעה להציל את כלל האסירים, אך דאל מסרב בטענה שסודיות הבריחה חייבת להישמר על ידי מספר מצומצם של שותפי סוד. דאל שואל את זירו כמה אנשי צוות נדרשים לספינה כזו ונענה שנדרשים כ-20. לשאלה כמה נדרשים על מנת לגרום לספינה לעוף, הוא נענה שמדובר בכ-5 אנשי צוות, לאור מצב התחזוקה הירוד של הספינה, ושיש למצוא מהנדס. לדאל עולה רעיון למהנדס מתאים.
דאל ורוק-טאהק ניגשים לפוג, שמופתע מכך שהשניים מבינים אותו והוא מבין אותם. דאל מסביר שהם זקוקים למהנדס על מנת לתקן את הספינה ולברוח. פוג, שמתווכח כברירת מחדל, מנסה להניא אותם מהרעיון, אך בעזרת פסיכולוגיה הפוכה השניים משכנעים אותו להצטרף אליהם. כשהם מגיעים לספינה, פוג מציין שהספינה תהיה מוכנה לטיסה תוך שבוע. דאל מסביר שעליהם לסיים את התיקונים תוך פחות מיום, ולשאלת היתר מדוע הוא כה ממהר הם מקבלים מזירו הסבר לפיו דאל סגר עסקה עם בתו של בעל האוב, לתפוס ולהסגיר את זירו, מה שמזכיר לדאל את היכולות הטלפתיות של זירו. רוק-טאהק כועסת על השקר של דאל, אך זה מזכיר לה שעד לפני דקות ספורות הם כלל לא הבינו זה את זה.
בחדריה של גווין, היא מסבירה לקיישיאנית הצעירה על נפלאות השפה כמשקפת תרבות. דרדנוק נכנס וחוקר אותה למקום הימצאו של דאל. כשהיא מספרת לו שדאל מחפש את זירו במערות הצפון-מערביות הוא מגלה לה שדאל כבר אינו שם.
על גשר ה"פרוטוסטאר" דאל מפקח על עבודת התיקונים למורת רוחו של פוג. רוק-טאהק נכנעסת ומציגה להם את מארף, יצור ג'לטיני צבעוני, שהיא משוכנעת שהוא בעל אינטליגנציה גבוהה, אך מתברר שהוא אינו מסוגל לדבר באופן מובן. בשלב זה מבחין דאל בצופים שנמצאים בדרכם לספינה, כנראה במעקב אחר שבבי המעקב שעל האסירים. לדברי זירו בשלב זה דאל הוא שורד, ועליו להציל את החבורה ולעזור להם לשרוד. דאל מבקש מפוג לסיים את התיקונים עד לסוף היום ומבקש מרוק-טאהק להתלוות אליו. בעוד רוק-טאהק מסתתרת, דאל צועד לכיוון גווין ודרדנוק עם סל מלא גבישים וטוען שכרה אותם עד עכשיו ולכן לא היה לו פנאי לחפש את זירו. כשגווין חוקרת אותו אם הוא מסתיר מהם דבר מה, הוא אומר שהוא לא יודע כיצד להגיב לשאלה. בשלב זה מחליט דרדנוק שגישתה של גווין אינה נושאת פירות, פוקד על הצופים לאסור את דאל ולשלוח אותו לעבוד על פני השטח, מקום שבו אחוז השורדים אפסי. כשגווין מתעמתת עם דרדנוק, מצין זה שאביה הוא שנתן את הפקודה לנקוט בדרך זו.
מערכה רביעית
רוק-טאהק מעדכנת את החבורה בגורלו של דאל, ולאור הבנת זירו שייתכן שדאל לא ישרוד, זירו החבורה מנסים להעלות תוכנית חלופית.
על פני הכוכב דאל עובד עם יתר האסירים, כשגווין יוצרת עמו קשר באמצעות מערכת הקשר הפנימית. היא מביעה אמפתיה למצבו ומבקשת ממנו לספר לה על צביר כוכבים שראה בעבר, אותו הוא מכנה "חלון החלומות". דאל מסביר שאינו בטוח איך לתאר את הדבר היפה ביותר שראה בחייו, אך בעוד הוא מדבר האדמה בוקעת ומתפוררת, ודאל ויתר האסירים נמלטים על חייהם. דאל מצליח להשתחרר ולברוח, מבלי להבין שמדובר במזימה שנועדה לגרום לו להוביל את דרדנוק וגווין למקום המסתור של זירו.
בעוד גווין מחפשת בספינה, דאל מנסה לשלוח לזירו מסר טלפתי, אך התוכנית לפיה עליהם לשבות את גווין אינה חביבה על זירו. רוק-טאהק מסכימה שזו תוכנית איומה, אך פוג דווקא אוהב אותה ומתקיף את הצופה הקרוב. החבורה רצה לכיוון הספינה, בעוד דרדנוק פוקד על הצופים לא לאפשר להם להימלט.
המרדף אחרי הספינה ממשיך, והחבורה קושרת את גווין לכיסא הפיקוד. על זירו מוטל ללמוד את מלאכת הניווט במהרה מבלי להיתקל במסדרונות הצרים המובילים מהמכרות אל מחוץ לכוכב. במהלך תהליך הלמידה וההיתקלויות החוזרות ונשנות סופג גוף הספינה נזק, ודאל מנסה לתקן את המגינים מבחוץ. כשהוא מתחנן להיכנס לספינה מסרבת החבורה, עד שיסיים את התיקון. דאל מאתר את המסוף הדורש תיקון, אך בשלב זה מצליח דרדנוק לזנק על הספינה, ותוקף את דאל, כשזה כמעט מצליח לתקן את המסוף הבעייתי. רגע לפני שדרדנוק מחסל אותו מצליח דאל לשלוח מסר טלפתי לזירו, להפוך את הספינה בחדות. התרגיל מצליח לשחרר את דאל מלפיתתו של דרדנוק ומעניק לו די זמן על מנת לתקן את המגינים, וכך להגן הן על הספינה והן על עצמו מפני דרדנוק. דאל נכנס חזרה לגשר וה"פרוטוסטאר" טסה לכיוון היציאה מהמכרה. בשלב זה מתחיל דרדנוק לירות באמצעות תותח פנימי במטרה ליצור קריסה של המערה המובילה החוצה, וכך ללכוד את ה"פרוטוסטאר". דאל מבקש מהחבורה למצוא את כפתורי הירי במטרה לפרוץ לעצמם דרך דרך הסלעים הנופלים. החבורה מתקשה למצוא את המתג המתאים, אך אז צונח מארף מהתקרה ומפעיל את מתג הירי האוטומטי, שפורץ להם דרך והם נחלצים כך מהכוכב ויוצאים אל החלל.
החבורה, לרבות גווין, מסתכלת בתדהמה במראה הכוכבים שנפרש לפניהם, ודאל מברך את מארף על הצטרפותו הרשמית לצוות. דאל מבקש מזירו לתכנן מסלול, ומתבקש לציין מה היעד המבוקש. דאל מהסס, וגווין "יורדת" עליו על כי שוב לא תכנן את הבריחה די קדימה. רוק-טאהק מגיבה באומרה שהפעם יש לדאל עזרה. כשהיא מבטאת את המילה "עזרה" שואל קול נשי "האם מישהו ביקש עזרה?" והולוגרמה של הקפטנית המעוטרת קתרין ג'יינוויי מופיעה על הגשר. היא מציגה את עצמה לחבורה כיועצת האימונים שלהם, ההולוגרמה ג'יינוויי, מברכת אותם עם עלייתם לסיפון ושואלת כיצד תוכל לעזור. החבורה מביטה בה בתדהמה.
גאוכימיה
במושג "גאוכימיה" (כימיה של האדמה) בהקשר לענף מדעי זה השתמש לראשונה כימאי שווייצרי בשם כריסטיאן פרידריך שונביין (Christian Friedrich Schönbein) בשנת 1842. הכללת הכימיה במדעי הגאולוגיה צמחה מתוך שאלות חקלאיות וכלכליות, אך במשך הזמן התרחבה לשטחים נוספים. גאוכימיה מקושרת לכל תחומי הגאולוגיה מאחר שהחומרים הבונים את כדור הארץ והתהליכים המתרחשים בו ניתנים לניתוח כימי, למשל:
Lost & Found
מערכה רביעית
על טארס לאמורה, דרדנוק חוזר לחדרו של בעל האוב, ומגלה שזה האחרון יצא מתא הבידוד שלו. בעוד הוא מתאושש, הוא פונה לדרדנוק בזעם ודורש שישיב לו את ספינתו.
גאוכימיה
ציוני דרך במחקר הגאוכימי
את ניצני הגאוכימיה ניתן למצוא ביוון העתיקה אצל דמוקריטוס שהגה את התורה האטומית, לפיה החומר בנוי מחלקיקים יסודיים, בלתי ניתנים לחלוקה נוספת – תאוריה שחידש ג'ון דלטון במאה ה-19. את הדלת להבנת היסודות הכימיים ותפיסת האטום פתח גילויים של שני היסודות החשובים ביותר לקיום חיים: מימן – שהתגלה לראשונה על ידי פאראצלסוס במאה ה-15 וזוהה שנית על ידי הנרי קבנדיש ב-1766, וחמצן – שהתגלה על ידי קרל וילהלם שלה בשנת 1772 אך עבודתו פורסמה ב-1777, שנתיים לאחר פרסום גילויו העצמאי של ג'וזף פריסטלי ב-1775.
Lost & Found
ביקורות
לפרק ציון 7.7 באתר IMDb. מרבית הביקורות היו חיוביות. על בסיס הפרק הראשון צוין בין הביקורות הדמיון בין הסדרה לבין הסדרה "מלחמת המשובטים" של זיכיון מלחמת הכוכבים, והעובדה שמדובר בדרך טובה לצעירים להיכנס לזיכיון.
האתר IGN ציין לטובה את האנימציה המוצלחת, את עיצוב הדמויות ואת הצבעוניות של הסדרה שמצליחה להיות מציאותית מצד אחד, אבל לתת תחושה של סרט מצויר מהצד השני. המבקרת ציינה לחיוב את הדמויות, ובראשן את דמותה של מולגרו כקפטן ג'יינוויי ההולוגרפית, וציינה שההחלטה לקחת צוות מדבבים שמורכב כמעט כולו מילדים הייתה החלטה נכונה שתעזור לקהל הצעיר להזדהות איתן. עוד ציינה המבקרת את הסיפור, שמצליח לסחוף ילדים ומבוגרים כאחד למרות כמה חורים עלילתיים קלים, כמו העובדה שצוות ילדים חסר ניסיון מצליח להטיס חללית מתוחכמת. הכותבת ציינה שהרע בסדרה מעניין, וכי הם מצליחים ליצור חשש ומסתורין גם יחד, וסיכמה שהפרק הראשון הניח תשתית טובה לסדרה מיוחדת.
גאוכימיה
ציוני דרך במחקר הגאוכימי
הבנת מקומם של יסודות כימיים במבנה מינרלים בוני סלעים סייעה לראות תמונה רחבה של תהליכים המשנים את המינרלים והסלעים. דוגמה למחזוריות בגלגולם של יסודות ניתן לראות במחזור הסלעים, העוקב אחר היווצרותם והריסתם של סלעים ומראה את השינויים הכימיים החלים בהם בתהליכי התמרה.
Lost & Found
ביקורות
האתר TV Fanatics ציין שמדובר בפרק השקה יוצא דופן באיכותו, החמיא לפיתוח הדמויות הרב שכבתי ולעובדה שהן מעוררות אצל הצופים הזדהות, למוזיקת הרקע של נמי מלומד, וציין שהפרק שבר את תקרת הציפיות בכל הקשור לאיכות האנימציה.
גאוכימיה
ההרכב הכימי של כדור הארץ
בשנת 1889 פרסם הגאוכימאי האמריקאי פרנק קלארק (Frank Wigglesworth Clarke) את הראשון מבין דוחות תפוצת היסודות והתרכובות בכדור הארץ שהרכיב. את הנתונים אסף מאלפי סקרים גאוכימיים של סלעים ברחבי העולם והראה בטבלאות שיצר כי ההרכב הממוצע של הקרום ביבשות השונות דומה מאוד וכך גם תפוצתם של יסודות הקורט. קלארק חישב ומצא כי היסוד הנפוץ ביותר בקרום כדור הארץ הוא חמצן (כ-47%) וכי תחמוצות מהוות את המרכיב העיקרי בסלעים, כפי שניתן לראות בטבלה. בשנת 1924 אישר סקר מקיף אשר נשען על יותר מ-5,000 ניתוחים את נתוני דוחות התפוצה, וחישוביו של קלארק נותרו בעינם גם לאחר בדיקות בטכנולוגיות מתקדמות שהתפתחו מאז תקופתו.
Lost & Found
ביקורות
האתר The Geekiary ציין שמדובר בפרק ראשון מצוין, ושתקוותם היא שהפרקים הבאים ישמרו על אותה הרמה. המבקרת ציינה גם היא את המוזיקה שליוותה את הפרק, ציינה שאף על פי שמדובר בסדרה חדשה בזיכיון בן עשרות שנים הרי שהוא מהווה נקודת פתיחה מצוינת לצופים חדשים, שהעלילה מבדרת ומצחיקה ושהאנימציה מדהימה במיוחד.
גאוכימיה
טבעות ליסגאנג
טבעות ליסגאנג הן תופעה הנצפית במערכות כימיות העוברות תגובת שיקוע בתנאי ריכוז מסוימים ובהיעדר זרימת חום. תופעה זו נקראת על שם הכימאי הגרמני רפאל ליסגאנג, אשר הבחין בה לראשונה בשנת 1896 כאשר תמיסת כסף חנקתי טפטפה בטעות על שכבת ג'ל דקה של אשלגן דיכרומט. לאחר כמה שעות הופיעו טבעות קונצנטריות של כסף דיכרומט לא מסיס. כאשר נוסה התהליך במבחנה באמצעות פעפוע מרכיב אחד מראשה, נוצרו רצועות ואף סלילים ספירליים כתגובת שיקוע. הופעת הטבעות הציבה אתגר למדענים במשך זמן רב ותאוריות שונות ניסו להסבירה, אולם בשנת 2003 התגבשה תאוריה הנתמכת בתוצאות ראשוניות של ניסויים. טבעות ליסגאנג נצפות במינרלים (אגט) ובסלעים (צור ואבן חול). תאוריה כזו עשויה לשפוך אור על היווצרות אגט, נושא שיש בו עדיין שאלות פתוחות רבות.
Lost & Found
ביקורות
גם האתר NerdSpan החמיא לסדרה, וציין שמדובר בתוכנית טובה כבר מהפרק הראשון, למרות דמיון רב מדי לסדרות "מלחמת הכוכבים". האתר ציין שאף על פי שהסדרה מיועדת לילדים, גם מבוגרים יהנו ממנה.
גאוכימיה
הטבלה הגאוכימית של גולדשמידט
תרומות חשובות לגאוכימיה נובעות ממחקריו של הגאולוג ויקטור גולדשמידט. גולדשמידט חיפש הסבר להימצאותם של יסודות מסוימים כזיהומים בתוך מינרלים, וגילה כי הסיבה לכך הוא דמיונם של האטומים המזהמים לאטומים המהווים מרכיבים טבעיים של המינרל. לדוגמה, נוכחות כמויות קטנות (0.3%) של ניקל באוליבין הוסברה בדמיונם של אטומי הניקל לאטומי הברזל בגודל ובערכיות, ובאותו אופן הוסברו זיהומי כרום בפירוקסן. מחקריו על התנהגותם של יסודות נדירים ונוכחותם בגבישים מהווים תרומה נוספת אשר הניחה את היסוד לגאוכימיה של יסודות קורט.
בשנת 1922 הגיע גולדשמידט להישג חשוב כאשר פיתח את הטבלה הגאוכימית הקרויה על שמו, הנשענת על ההיפותזה כי יסודות נוטים לזיקה – או "אהבה", כהגדרתו – לשותפים או מארחים מסוימים ביצירת תרכובות בטבע:
הטבלה של גולדשמידט מציעה זיהוי כימי של השכבות הבונות את כדור הארץ על פי ריכוז היסודות בהן: טבלה זו, הנובעת מן ההיפותזה של גולדשמיט, מייצגת תמונה של מבנה כדור הארץ המקובלת גם היום – אם כי החלק הנוגע לכלקופילים הופרך.
שורת בואן
הפטרולוג נורמן לוי בואן הציעה בתחילת המאה ה-20 תאוריה המסבירה מדוע בנויים סלעים מצרופים מסוימים של מינרלים, בעוד שסוגים אחרים של מינרלים כמעט ואינם מצויים יחד. בואן ערך סדרה של ניסויים בהם התיך אבקה של סלעים גרוסים, קרר את החומר המותך בהדרגה ואז בחן את סוגי המינרלים שנוצרו בו. בניסויים אלה נראה גיבוש מפריט – תהליך התבדלות של מינרלים בתוך המאגמה: המינרלים שהתגבשו ראשונים שוקעים לקרקעית המאגר ונפרדים מיתרת המאגמה המותכת, וככל שהרחקת המינרלים נמשכת, הולכת וגדלה תכולת הסיליקה (תחמוצת צורן) במאגמה הנותרת במאגר.
גאוכימיה מודרנית
אחד מן הנושאים המרכזיים במחקר הגאוכימי הוא מיחזור של החומרים בכדור הארץ המתרחש בכמה אופנים: היווצרות בזלת ביבשה ובאוקיינוסים שמקורה בחומרי מעטפת מומסים, חילוף מסידן לנתרן במגעה של בזלת אוקיינית עם מי הים, שינוי הרכבם של סלעים אלה וסלעי המשקע שנוצרו עליהם באזורי הפחתה ועוד.
נושא חשוב אחר הוא שיפור הבנת הביוספירה וכיצד משפיעים חיים – ובהם גם חיים אנושיים – על הגאוכימיה של כדור הארץ. תופעות כהתחממות עולמית ועמעום עולמי הדגישו את הצורך לראות בכדור הארץ מערכת אקולוגית מורכבת ולהבין עד כמה האיזון העדין המתקיים בה רגיש ופגיע. בין היתר פותחו מחקרים על מעבר יסודות ותרכובות בין מערכות ביולוגיות ומערכות אי-אורגניות.
גאוכימיה משתתפת גם במחקר גופים אחרים ביקום בכלל ובמערכת השמש בפרט, מחקר ההולך ומתפתח מאז נחיתת האדם הראשון על הירח ונמצא בעיצומו בכוונה לשלוח משימה מאוישת למאדים.
כלים ושיטות
מאז שנות ה-70 של המאה ה-20 התפתחו שיטות מחקר כימיות רגישות ביותר המאפשרות לגלות כמויות מזעריות של חומרים ויסודות קורט. יסודות כימיים שונים מובלים על ידי גופי מים, כך שמדידה שיטתית של כל יסוד יכולה לסייע באיתור מקורו. באופן זה ניתן לזהות מקורות של פחמימנים (המרכיבים הראשיים בנפט, גז טבעי ודלקי מאובנים אחרים), וכן מקורות של זיהומים שונים.
גאוכימיה משתמשת בכל הכלים בהם משתמש מדע הכימיה המודרני ותחומי המשנה שלו: כימיה אנליטית, ספקטרוסקופיה, אלקטרוכימיה, כימיה גרעינית ועוד, בין היתר לקביעת גילם הגאולוגי של סלעים תוך שימוש באיזוטופים (תיארוך רדיומטרי).
תחומים בגאוכימיה
גאוכימיה מנסה לענות על שאלות רבות בנושאים שונים, וחלוקתה לתחומי משנה מאפשרת התמקדות בכל נושא בנפרד:
מטא-גנומיקה
מטא-גנומיקה הוא תחום מדעי העוסק בחקר של כלל החומר הגנטי שנאסף מדגימות סביבתיות. במקורות שונים ניתן לראות תחום זה תחת שמות נוספים כגון: גנומיקה סביבתית, אקוגנומיקה או גנומיקה קהילתית. בעוד שמיקרוביולוגיה מסורתית וריצוף הגנום הבקטריאלי מסתמכים על גידול של תרביות תאים קלונאליים, תחום המטא-גנומיקה מתבסס על ריצוף של גנים ספציפיים (למשל הגן 16S rRNA) במטרה לייצר את פרופיל השונות במדגם הטבעי. עבודות כאלו החלו לחשוף כי מרבית המגוון המיקרוביאלי למעשה הוחמץ ונאבד בשימוש בשיטות המבוססות על גידול התאים בתרבית. מרבית המחקרים העכשוויים נעזרים או בשיטת ה"ריצוף שוטגאן" או בשיטת ה-PCR לטובת הריצוף הגנטי במטרה לקבל דוגמאות של כלל הגנים מכל אוכלוסיות האורגניזמים שנדגמו. בשל יכולתו לחשוף את המגוון החבוי והעצום של החיים המיקרוסקופיים, תחום המטא-גנומיקה מציע עדשה רבת עוצמה לצפייה בעולם המיקרוביאלי, והוא בעל פוטנציאל לחולל מהפכה בהבנת עולם החי. ככל שמחירו של תהליך ריצוף הדנ"א ממשיך לרדת, תחום המטא-גנומיקה מאפשר כעת לאקולוגיה מיקרוביאלית להיחקר בקנה מידה רחב יותר מבעבר.
היסטוריה
עבודות מולקולריות מוקדמות בתחום נערכו על ידי נורמן פייס ועמיתיו, שנעזרו במכשיר ה-PCR לחקור את מגוון רצפי ה-rRNA. התובנות שהתקבלו ממחקרים פורצי דרך אלה הובילו את פייס להציע את הרעיון של שיבוט דנ"א ישירות מדגימות סביבתיות כבר ב-1985. ב-1991 פורסם על ידי פייס ועמיתיו הדיווח הראשוני על בידוד דנ"א בתפזורת מדגימה סביבתית. מאמצים רבים הבטיחו כי אלה לא היו תוצאות חיוביות שגויות של מכשיר ה-PCR ותמכו בקיומה של קהילה מורכבת של מינים שלא נחקרו קודם לכן. אף על פי ששיטת החוקרים הייתה מוגבלת לחקור גנים שמורים ביותר, שאינם מקודדים לחלבון, היא תמכה בתצפיות מוקדמות שטענו כי המגוון המיקרוביאלי היה מורכב הרבה יותר מכפי שהיה ידוע משיטות הגידול בתרביות. לאחר שעזב את מעבדתו של פייס, Edward DeLong המשיך לעבוד בתחום זה ופרסם את עבודתו שהניחה בעיקר את הקרקע עבור פילוגנטיקה סביבתית בהתבסס על חתימת הרצף 16S.
בשנת 2002 Mya Breitbart, Forest Rohwer, ועמיתיהם השתמשו בשיטת ה"ריצוף שוטגאן" כדי להראות כי 200 ליטר של מי ים מכילים מעל 5,000 ווירוסים שונים. מחקרים שנערכו לאחר מכן הראו כי ישנם יותר מאלף מינים ויראליים בצואה האנושית וכמיליון וירוסים שונים בקילוגרם של משקעים ימיים, כולל בקטריופאג'ים רבים. ביסודו של דבר, כל הווירוסים במחקרים אלה היו מינים חדשים. בשנת 2004 Gene Tyson, Jill Banfield, ועמיתיהם באוניברסיטת ברקלי שבקליפורניה, וה- Joint Genome Institute ריצפו דנ"א שהופק ממערכת הניקוז של מכרה חומצי. מאמץ זה הביא לחשיפה של גנומים שלמים, או כמעט שלמים, של לא מעט בקטריות וארכאה שניסיונות הגידול שלהם בתרבית בעבר לא צלחו.
בתחילת שנת 2003, Craig Venter הוביל את המשלחת העולמית לדגימת האוקיינוס (Global Ocean Sampling Expedition), שהפליגה והקיפה את כדור הארץ ואספה דוגמיות מטא-גנומיות לאורך כל המסע. כלל הדוגמיות הללו רוצפו באמצעות שיטת ה"ריצוף שוטגאן", בתקווה כי גנומים חדשים (ולכן אורגניזמים חדשים) יזוהו. פרויקט הדגל, שנערך בים סרגסו, מצא דנ"א מכמעט 2,000 מינים שונים, כולל 148 סוגים של חיידקים שלא נראו מעולם. Venter הפליג מסביב לכדור הארץ, בחן ביסודיות את החוף המערבי של ארצות הברית, וסיים משלחת של שנתיים שחקרה את הים הבלטי, הים התיכון והים השחור. ניתוח הנתונים המטא-גנומיים שנאספו במהלך המסע חשף שתי קבוצות של אורגניזמים, האחת מורכבת ממסת אורגניזמים המותאמים לתנאים סביבתיים של "שפע או רעב", והשנייה מורכבת ממסת אורגניזמים קטנה יותר, אך נפוצה יותר ובעלת יכולת תפוצה רחבה יותר, המורכבת בעיקר מפלנקטון.
בשנת 2005 Stephan C. Schuster ועמיתיו מאוניברסיטת פן פרסמו את הרצפים הראשונים של מדגם סביבתי שנוצרו על ידי ריצוף בעזרת רצף תפוקה גבוהה. עבודה נוספת בתחום זה הופיעה בשנת 2006, ונכתבה על ידי Robert Edwards, Forest Rohwer, ועמיתיהם מאוניברסיטת סן דייגו.